CELEX: 62022CN0072
Language: el
Date: 2022-02-04 00:00:00
Title: Υπόθεση C-72/22: Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 4 Φεβρουαρίου 2022 — M.A. κατά Valstybės sienos apsaugos tarnyba

25.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/18
            
         
      Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 4 Φεβρουαρίου 2022 — M.A. κατά Valstybės sienos apsaugos tarnyba
      (Υπόθεση C-72/22)
      (2022/C 171/23)
      Γλώσσα διαδικασίας: η λιθουανική
      
         Αιτούν δικαστήριο
      
      Lietuvos vyriausiasis administracinis teismas
      
         Διάδικοι στην υπόθεση της κύριας δίκης
      
      
         Εκκαλών: M.A.
      
         Εφεσίβλητη: Valstybės sienos apsaugos tarnyba
      
         Προδικαστικά ερωτήματα
      
      
                  1.
               
               
                  Έχει το άρθρο 7, παράγραφος 1, της οδηγίας 2013/32/ΕΕ (1) του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με κοινές διαδικασίες για τη χορήγηση και ανάκληση του καθεστώτος διεθνούς προστασίας, σε συνδυασμό με το άρθρο 4, παράγραφος 1, της οδηγίας 2011/95/ΕΕ (2) του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις απαιτήσεις για την αναγνώριση των υπηκόων τρίτων χωρών ή των απάτριδων ως δικαιούχων διεθνούς προστασίας, για ένα ενιαίο καθεστώς για τους πρόσφυγες ή για τα άτομα που δικαιούνται επικουρική προστασία και για το περιεχόμενο της παρεχόμενης προστασίας, την έννοια ότι αντιτίθεται σε εθνική ρύθμιση, όπως η εφαρμοζόμενη εν προκειμένω, κατά την οποία απαγορεύεται, κατ’ αρχήν, σε αλλοδαπό που εισήλθε και παραμένει παρανόμως στο έδαφος κράτους μέλους να υποβάλει αίτηση διεθνούς προστασίας, στην περίπτωση που έχει κηρυχθεί στρατιωτικός νόμος, κατάσταση έκτακτης ανάγκης ή και κατάσταση ανάγκης λόγω μαζικής εισροής αλλοδαπών;
               
            
                  2.
               
               
                  Σε περίπτωση καταφατικής απάντησης στο πρώτο ερώτημα: έχει το άρθρο 8, παράγραφοι 2 και 3, της οδηγίας 2013/33/ΕΕ (3) του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις για την υποδοχή των αιτούντων διεθνή προστασία, την έννοια ότι αντιτίθεται σε εθνική ρύθμιση, κατά την οποία, στην περίπτωση που έχει κηρυχθεί στρατιωτικός νόμος, κατάσταση έκτακτης ανάγκης ή και κατάσταση έκτακτης ανάγκης λόγω μαζικής εισροής αλλοδαπών, ο αιτών άσυλο είναι δυνατό να τεθεί υπό κράτηση για τον λόγο και μόνον ότι εισήλθε στο έδαφος της Δημοκρατίας της Λιθουανίας διερχόμενος παρανόμως τα κρατικά σύνορά της;
               
            
         (1)  ΕΕ 2013, L 180, σ. 60.
      
         (2)  ΕΕ 2011, L 337, σ. 9.
      
         (3)  ΕΕ 2013, L 180, σ. 96.